b'\n_START_ARTICLE_\nTony Lazzeri\n_START_PARAGRAPH_\nAnthony Michael "Tony" Lazzeri (6. joulukuuta 1903 San Francisco \xe2\x80\x93 6. elokuuta 1946 San Francisco) oli yhdysvaltalainen baseballpelaaja (toinen pes\xc3\xa4mies). H\xc3\xa4n pelasi Major League -tasolla vuosina 1926\xe2\x80\x931939. H\xc3\xa4nen ammattilaisseuranaan oli pisimp\xc3\xa4\xc3\xa4n New York Yankees._NEWLINE_Lazzeri kuului All-Star-kokoonpanoon vuonna 1933. H\xc3\xa4n oli New York Yankeesin kanssa viisinkertainen World Series -mestari. H\xc3\xa4net valittiin Baseball Hall of Fameen vuonna 1991._NEWLINE_Lazzeri syntyi italialaiseen maahanmuuttajaperheeseen. H\xc3\xa4n sairasti epilepsiaa. H\xc3\xa4n l\xc3\xb6ytyi kuolleena kotoaan 42 vuoden ik\xc3\xa4isen\xc3\xa4.'